《谢新淦令徐信甫至赣相过》
宋代·曾丰

永嘉之重自晋始，积至本朝始多士。
大科异等固其常，文章道德相角掎。
淳熙癸卯徐令君，相逢欲执弟子礼。
聊将舌本吐寸玑，辄自脚跟参万里。
藏中触处随光明，言下从谁得原委。
国子博士陈先生，初受皮肤终骨髓。
孤篷今转大江西，猛象欲踏黄河底。
但恐黄河深更深，水浮太空空浮水。
裹粮学道仆马疲，归家落照在帘里。
自有余师更求师，棒头打出乃其理。
况人胸中各法门，陈君韩子吾柳子。
虽有心印不敢传，恐君河佛骂祖尔。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。